stanford-oval/wikipedia huggingface dataset:
Airbus Group

| Airbus Group |
| --- | --- |

Yritysmuoto:  Eurooppayhtiö
Osake:  Euronext: EAD
ISIN:  NL0000235190
Perustettu:  2000
Toimitusjohtaja:  Dr Tom Enders
Puheenjohtaja:  Denis Ranque
Kotipaikka:  Leiden, Alankomaat
Toiminta-alue:  maailmanlaajuinen
Liikevaihto:   58,763 mrd. EUR (2022)
Nettotulos:   5,627 mrd. EUR (2022)
Henkilöstö:  134 267 (31.12.2022)
Tytäryhtiöt:  Airbus Airbus Helicopters Airbus Defence and Space
Kotisivu:  www.airbus.com/en
Infobox OKVirheellinen NIMI-arvo: 
Airbus Group SE (aiemmin EADS) on suuri eurooppalainen ilmailu-, avaruus- ja puolustusvälineteollisuuden yhtiö.
Airbus Group perustettiin vuonna 2000 sulauttamalla ranskalainen Aérospatiale-Matra, saksalainen DaimlerChrysler Aerospace (DASA) ja espanjalainen Construcciones Aeronáuticas (CASA). Syntyneen yrityksen nimi oli European Aeronautic Defence and Space Company (EADS). Tämä strateginen toimenpide oli seurausta toisaalta näiden yhtiöiden yhdessä valmistamien Airbus-lentokoneiden menestyksestä ja toisaalta vuosikymmeniä pitkistä kansallisen sotilaslentokoneteollisuuden konsolidaatiosta Saksassa ja Ranskassa. Kylmän sodan loppu oli luonut Yhdysvaltoihin muutamien suurten alan yritysten oligopolin, jonka kilpailuun haluttiin EU-alueella valmistautua. Aseiden valmistajana Airbus Group on toiseksi suurin Länsi-Euroopassa brittiläisen BAE Systemsin jälkeen.
Yhtiö omistaa muun muassa Airbus-lentokonevalmistajan. Elokuussa 2005 EADS osti 10 prosenttia venäläisestä Irkut-lentokonetehtaasta yli 50 miljoonan euron hintaan. Lentokoneiden valmistajana Airbus Group on maailman toiseksi suurin yhdysvaltalaisen Boeingin jälkeen. Vuonna 2014 yhtiön nimi muutettiin EADSista Airbus Groupiksi.
Yhtiön rakenne

Yhtiön kotipaikaksi on rekisteröity Alankomaat. Yrityksen pääkonttorit ovat Pariisissa ja Ottobrunnissa Saksassa. Vuoden 2022 lopussa yhtiön palveluksessa oli kaikkiaan 134 267 henkilöä.
Alun perin EADSissa oli neljä divisioonaa:
Airbus
Astrium
Cassidian
Eurocopter
16. joulukuuta 2008 EADS yksinkertaisti ylintä divisioonajakoaan; tavoitteena oli ”Future EADS”, joka olisi hoikempi ja nopealiikkeisempi:
Military Transport Aircraft Division (MTAD), joka kehittää A400M-sotilaskuljetuslentokonetta, yhdistettiin Airbusiin. Carlos Suarez, joka on johtanut MTAD-divisioonaa, piti paikkansa EADSin johtoryhmässä ja johtaa Airbus Military -yksikköä, joka on Airbusin toimitusjohtaja Tom Endersin alaisuudessa.
EADS Astriumia ja EADS Defence & Security (DS) -divisioonia tuotiin koordinaation kautta lähemmäksi toisiaan. François Auque, joka on EADS Astriumin toimitusjohtaja, koordinoi turvallisuus-, puolustus- ja avaruustoimintoja. Stefan Zoller, joka oli ja on DS-divisioonan johtaja, raportoi François Auquelle. Näissä divisioonissa säilyi moninaisten, keskenään erilaisten tuotteiden kehittäminen, joka merkinnee myöhemmin tapahtuvaa suurempaa saneerausta.
Yhtiön rakenne > Omistus

Tilanne 2022 lopussa:
Pörssilistattuosuus:  74,1 %
SOGEPA: 10,9 % (Ranskan valtionomistama holding-yhtiö)
GZBV: 10,9 % (Saksan valtionomistama holding-yhtiö)
Yhtiön omat osakkeet: 0,1 %
Osakassopimus osuus: 25,9 %
SEPI: 4,1 %  (Espanjan valtionomistama holding-yhtiö)
Yhtiön rakenne > Liikevaihto

Vuonna 2007 EADS tuotti noin 450 miljoonaa euroa tappiota. Vuonna 2008 yhtiön myynti kasvoi 11 % yltäen 43,3 miljardiin euroon ja yhtiön voitto oli 1,6 miljardia euroa.
Elokuussa 2010 EADS North American toimitusjohtaja Sean O’Keefe – entinen Nasan johtaja – selvisi Alaskassa tapahtuneesta lento-onnettomuudesta, jossa kuoli viisi ihmistä.
Elokuussa 2011 EADS Astrium Services osti ranskalaisen Vizadan, joka on toiseksi suurin Inmarsatin mobiilipalveluiden jakelija. Kauppahinta oli 960 miljoonaa dollaria.
Divisioonat

1.1.2014 EADS muuttui Airbus Group -konserniksi.
Samalla yhtiön rakenne on muutettu divisiooniin.
Divisioonat > Airbus

Airbus on työntekijöiden määrältään ja liikevoitoltaan mitattuna Airbus Groupin suurin divisioona. Airbusin valmistamat lentokoneet vaihtelevat syöttöliikenteen Airbus A320 -sarjasta maailman suurimpaan matkustalentokoneeseen Airbus A380:een.
Divisioonat > Airbus Helicopters

Airbus Helicopters, joka tunnettiin aikaisemmin nimellä Eurocopter, on maailman suurin helikopterivalmistaja. Sen tuotevalikoimaan kuuluvat muun muassa Eurocopter Tiger -taisteluhelikopteri, Eurocopter Super Puma ja Eurocopter EC135.
Divisioonat > Airbus Defence and Space

Airbus Defence and Space muodostui tammikuussa 2014. Divisioona yhdisti aikaisemmat EADSin divisioonat Airbus Military, Astrium ja Cassidian.
Divisioonat > Muut osastot ja osakkuudet

Airbus Group Inc., -holdingyhtiö, joka hoitaa Airbus Groupin toimintaa Pohjois-Amerikassa.
Dassault Aviation (46 %), Dassault Rafalen valmistaja.
Eurofighter GmbH (46 %), Eurofighter Typhoonin valmistaja.
MBDA, (37,5 %), ohjusvalmistaja
Arianespace (30 %), Ariane 5 -kantoraketin valmistaja
ATR (50 %), ranskalainen syöttöliikenteen lentokonevalmistaja.
Socata (30 %), saksalainen lentokonetehdas.
Sogerma, lentokoneen komponentteja ja sisätiloja suunnittelva ranskalainen yritys.
EADS EFW, lentokoneen osia valmistava yritys. Valmistaa osia muun muassa Airbus A380 -lentokoneisiin.
EADS Innovation Works
Dornier Consulting, konsultointiyritys
Premium AEROTEC, yritys, joka valmistaa kaikkien Airbus-lentokoneiden metallirakenteita.
Airbus ja Suomi

EADS omisti 26,8 prosenttia suomalaisesta Patria Oyj:stä, jolla on pienemmässä mittakaavassa samat toimialat kuin EADSilla. Vuonna 2014 yhtiö myi osuutensa takaisin Patrialle, ja Patria siirtyi jälleen kokonaan valtion omistamaksi yhtiöksi.
Vuonna 2005 EADS osti Nokian Private Mobile Radio -yksikön, joka valmisti TETRA-puhelinjärjestelmiä. Nykyään Suomessa toimiva yhtiö Airbus Defence and Space Oy (ent. EADS Secure Networks Oy, Cassidian Finland Oy) työllistää yli 350 henkilöä Helsingissä ja Jyväskylässä. Suomen yhtiö kuuluu Airbus Defence and Space -divisioonaan.
Tuotevalikoima

Yhtiön eri yksiköiden tuotteita ovat
Airbus-matkustajalentokoneet
Airbus A400M -sotilaskuljetuskone
Eurofighter Typhoon -hävittäjälentokone
Ariane 5 -kantoraketti
Satelliitit, joita valmistaa EADS Astrium Satellites -yhtiö. Tuotteita muun muassa Galileo-satelliittipaikannusjärjestelmä. Astrium Satellitesin tytäryhtiöitä ovat muun muassa:
EADS Astrium GmbH Saksassa. Siihen kuuluu mm. entinen Dornierin satelliittitehdas Friedrichshafenissa ja Bremenin tehtaat (erikoistuneet avaruusasemiin)
EADS Astrium SAS Ranskassa. Siihen kuuluu mm. entinen Aérospatialen satelliittitehdas Cannesissa ja entinen Matra-Marconin tehdas Toulousessa.
EADS Astrium UK Englannissa.
EADS Crisa Espanjassa.
Dutch Space Alankomaissa, jonka EADS osti vuonna 2005. Dutch Space syntyi vuonna 1995, kun Fokker ajautui konkurssiin ja sen lentokone- ja avaruusteollisuus jakautuivat eri yhtiöihin. Dutch Space valmistaa Ariane 5 -kantoraketin osia, satelliittien aurinkopaneleita ja robotiikkaa muun muassa Kansainväliselle avaruusasemalle.
Surrey Satellite Technology -yhtiö Englannissa
Eurocopter-helikopterit (esimerkiksi Eurocopter EC135, Eurocopter Cougar, Eurocopter Tiger), valmistajana Airbus Groupiin kuuluva Airbus Helicopters.
NH Industries -konsortion kautta EADS osallistuu myös NH90-helikoptereiden valmistukseen
Ohjukset, kuten MBDA MICA ja MBDA Aster (37,5 % omistusosuuden kautta ohjuksia valmistavassa MBDA-yhtiössä.)
TETRA- ja TETRAPOL-päätelaitteet
Sotilaskäyttöön tarkoitetut laitteet ja komponentit
Kuvia Airbus Groupin osittain omistamien yritysten tuotteista

ATR 72
EADS Astriumin valmistama Jules Verne ATV
Dassault Rafale -hävittäjä
MBDA:n Matra Mistral ohjus
Socata TBM
NHIndustries NH90
Eurofighter Typhoon
Aiheesta muualla

Kuvia tai muita tiedostoja aiheesta Airbus Group Wikimedia Commonsissa
http://www.eads.com/ (Arkistoitu – Internet Archive) Yhtiön kotisivu
Yahoo! - European Aeronautic Defence and Space Company EADS N.V. - yhtiön kuvaus
Finnairin Airbus A319
Eurocopter EC145
Ariane 5 -kantoraketti
Airbus A380
Eurocopter Tiger
Muorinkukat

| Muorinkukat |
| --- | --- |
 Pikkumuori (Peperomia orba)
Tieteellinen luokittelu
Kunta::  Kasvit Plantae
Kladi::  Putkilokasvit Tracheophyta
Kladi::  Siemenkasvit Spermatophytina
Kladi::  Koppisiemeniset Angiospermae
Kladi::  Magnoliids
Lahko::  Piperales
Heimo::  Pippurikasvit Piperaceae
Alaheimo::  Piperoideae
Suku::  Muorinkukat Peperomia  Ruiz & Pav.
Katso myös
   Muorinkukat Wikispeciesissä   Muorinkukat Commonsissa 
Infobox OKNimi-testi OK: 
Muorinkukat (Peperomia) on pippurikasvien (Piperaceae) heimoon kuuluva suuri kasvisuku, jota esiintyy kaikilla trooppisilla ja subtrooppisilla alueilla. Sukuun kuuluu lajitulkinnoista riippuen 1100–2000 lajia. Hyväksyttyjen lajien täsmällinen lukumäärä on 1369.
Muorinkukkia kasvatetaan huonekasveina.
Lajeja

Peperomia argyreia – sädemuori
Peperomia arifolia – kilpimuori
Peperomia blanda – villamuori
Peperomia caperata – uurremuori
Peperomia clusiifolia – kiiltomuori
Peperomia dahlstedtii – herrasmuori
Peperomia fraseri – hopeamuori
Peperomia glabella – kotimuori
Peperomia griseoargentea – teräsmuori
Peperomia incana – nukkamuori
Peperomia marmorata – marmorimuori
Peperomia metallica – metallimuori
Peperomia obtusifolia – amerikanmuori
Peperomia orba – pikkumuori
Peperomia pereskiifolia – nahkamuori
Peperomia polybotrya – isomuori
Peperomia puteolata – viirumuori
Peperomia rotundifolia
Peperomia rotundifolia var. pilosior – pennimuori
Peperomia rubella – mätäsmuori
Peperomia scandens – riippamuori
Peperomia velutina – samettimuori
Peperomia verticillata – kiehkuramuori
Aiheesta muualla

Suomen Lajitietokeskus: Muorinkukat (Peperomia)
ITIS: Peperomia (englanniksi)
United States Department of Agriculture (USDA): Peperomia (englanniksi)
Flora of China: Peperomia (englanniksi)
Mirror’s Edge Catalyst

| Mirror’s Edge Catalyst |
| --- | --- |

Kehittäjä:  EA Digital Illusions CE
Julkaisija:  Electronic Arts
Jakelija:  Microsoft Store, Steam ja PlayStation Store
Säveltäjä:  Solar Fields
Pelisarja:  Mirror’s Edge
Pelimoottori:  Frostbite 3
Julkaistu:  NA 7. kesäkuuta 2016EU 9. kesäkuuta 2016
Lajityyppi:  toimintaseikkailu, tasohyppely
Pelimuoto:  yksinpeli ja moninpeli
Alusta:  Microsoft Windows, PlayStation 4, Xbox One
Lisenssi:  Suljettu lisenssi
Jakelumuoto:  Optinen levy ja digitaalinen jakelu
Lisää peliartikkeleitaVideopelien teemasivulla
Mirror’s Edge Catalyst on DICE:n kehittämä toimintaseikkailu- ja tasohyppelypeli, joka on reboot vuoden 2008 pelistä Mirror’s Edge. Pelin julkaisee Electronic Arts. Peli julkistettiin vuoden 2013 E3-pelimessuilla. Mirror’s Edge Catalyst:in pelimoottorina toimii DICE:n kehittämä uuden sukupolven Frostbite 3. Peli julkaistiin kesäkuussa 2016.
Pelaaminen

Peli on edeltäjänsä tapaan kuvattu ensimmäisen persoonan kuvakulmasta. Pelaajan tarkoituksena on ohjata ketteräliikkeistä kuriiria, Faithia, jonka liiketekniikat perustuvat parkouriin ja free runningiin.
Frank Gibeau sanoi E3-messuilla, että ”Päähenkilö Faith tekee paluun avoimen maailman toimintaseikkailussa”.
Kehitys

Helmikuussa 2011 uutisoitiin, että uuden Mirror’s Edgen kehitys on keskeytetty, koska Electronic Artsin mielestä peli oli liian suuri taloudellinen riski.
Vuoden 2011 E3-pelimessuilla EA:n toimitusjohtaja Frank Gibeau kertoi, että jatko-osa oli kehityksessä ja se käyttäisi mahdollisesti Frostbite 2 -moottoria. Battlefieldin entinen tuottaja Ben Cousins kertoi, että uusi Mirror's Edge on kehitteillä.
Peli julkistettiin virallisesti trailerin kanssa E3 2013 -lehdistötilaisuudessa.
Ääninäyttelijät

| 0 | 1 | 2 |
| --- | --- | --- |
|  Faye Kingslee  | … |  Faith   |
|  Jeff Berg  | … |  Icarus   |
|  Jim Pirri  | … |  Noah   |
|  Debra Wilson  | … |  Rebecca   |
|  Ozioma Akagha  | … |  Plastic    |
Vastaanotto

GameSpot antoi pelille arvosanaksi 7/10 arvostelussaan.
Aiheesta muualla

Mirror's Edge: Catalyst MobyGamesissa (englanniksi)
Mirror's Edge: Catalyst Internet Movie Databasessa (englanniksi)
Anita Cerquetti

Anita Cerquetti
Anita Cerquetti (13. huhtikuuta 1931 Montecosaro – 11. lokakuuta 2014 Perugia) oli italialainen dramaattinen sopraano, joka nousi maineeseen 1950-luvulla.
Alun perin viulunsoittoa opiskellut Cerquetti teki oopperadebyyttinsä Spoletossa vuonna 1951 Aidan roolissa. Hän eteni urallaan kotimaassaan ja esiintyi sen ulkopuolellakin muun muassa Yhdysvalloissa. Hän lopetti uransa jo nuorena; omien sanojensa mukaan hän uhrasi uransa perheen vuoksi.
Cerquettia kuullaan muun muassa La Giocondan (Ponchielli) kokonaislevytyksellä.
Anita Carter

| Anita Carter |
| --- | --- |
 Carter vuonna 1968.
Henkilötiedot
Koko nimi:  Ina Anita Carter
Syntynyt: 31. maaliskuuta 1933 Maces Spring, Virginia
Kuollut: 29. heinäkuuta 1999 (66 vuotta) Hendersonville, Tennessee
Ammatti:  laulaja-lauluntekijä
Muusikko
Laulukielet:  englanti
Tyylilajit:  kantri, folk
Soittimet:  kitara, basso, sointusitara
Levy-yhtiöt:  RCA Records ja Apex 
  [ Muokkaa Wikidatassa ] [ ohje ]  
Ina Anita Carter (31. maaliskuuta 1933 Maces Spring, Virginia – 29. heinäkuuta 1999 Hendersonville, Tennesee) oli yhdysvaltalainen countrylaulaja ja lauluntekijä. Hän oli osa Carter Family -country-yhtyettä 1939−1940 ja uudelleen 1944–1996. Hänen pääinstrumenttinsa olivat basso, 12-kielinen kitara ja sointusitara.
Carter kärsi nivelreumasta jonka hoitoon käytetyt lääkeet vauroittivat rankasti hänen haimaansa, munuaisiaan ja maksaansa. Hän eli saattohoidossa isosiskonsa June Carter Cashin ja tämän miehen Johnny Cashin kotona Hendersonvillessä, Tenneseessä. Hän oli kuollessaan 66-vuotias.
Morning Musume tanjō 10-nen kinentai

Morning Musume tanjō 10-nen kinentai (jap. モーニング娘。誕生10年記念隊) on Morning Musumen tammikuussa 2007 muodostettu 10-vuotisjuhlaryhmittymä. Heidän singlensä Bokura ga ikiru MY ASIA julkaistiin 24. tammikuuta 2007. Yksikön jäseniin kuuluvat: Natsumi Abe, Kaori Iida, Maki Gotō, Risa Niigaki ja Koharu Kusumi. Kaikki viisi ovat jo valmistuneet Morning Musumesta.
Ryhmässä on viisi jäsentä, kuten Morning Musumessakin sen aloittaessa.
Andøyposten

| Andøyposten |
| --- | --- |

Lehtityyppi:  paikallislehti
Kustantaja:  Polaris Media
Levikki:  1 791 (2020)
Perustettu:  1979
Päätoimittaja:  Erik Andreassen
Sitoutuneisuus:  sitoutumaton
Kotikunta:  Andøy
Kotimaa:  Norja
Ilmestymistiheys:  2 krt/vko
Kieli:  norja
Aiheesta muualla
Kotisivu
Andøyposten on norjalainen vuonna 1979 perustettu paikallislehti, jonka kotikunta on Andøy. Se ilmestyy kahdesti viikossa ja kuuluu Polaris Media -konserniin.
Aiheesta muualla

Lehden verkkosivut (norjaksi)
Molly’s Game

| Molly’s Game |
| --- | --- |

Ohjaaja:  Aaron Sorkin
Käsikirjoittaja:  Aaron Sorkin
Perustuu:  Molly Bloomin kirjaan Molly’s Game
Tuottaja:   Mark Gordon  Amy Pascal  Matt Jackson 
Säveltäjä:  Daniel Pemberton
Kuvaaja:  Charlotte Bruus Christensen
Leikkaaja:   Alan Baumgarten  Elliot Graham  Josh Schaeffer 
Pääosat:   Jessica Chastain  Idris Elba  Kevin Costner  Michael Cera  Jeremy Strong  Chris O’Dowd  Bill Camp 
Valmistustiedot
Valmistusmaa:  Yhdysvallat
Tuotantoyhtiö:   Huayi Brothers Pictures  The Mark Gordon Company  Pascal Pictures 
Levittäjä:  STX Entertainment
Ensi-ilta:   2017-09-088. syyskuuta 2017 (TIFF)  2017-12-2525. joulukuuta 2017 (Yhdysvallat)  2018-01-2727. tammikuuta 2018 (Suomi)  
Kesto:  140 minuuttia
Alkuperäiskieli:  englanti
Budjetti:  30 miljoonaa dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Molly’s Game on vuonna 2017 ensi-iltansa saanut rikosdraamaelokuva, jonka on käsikirjoittanut ja ohjannut Aaron Sorkin. Se perustuu Molly Bloomin samannimiseen omaelämäkertaan. Elokuva on Sorkinin esikoisohjaus, ja sen pääosissa ovat Jessica Chastain, Idris Elba, Kevin Costner, Michael Cera, Brian d’Arcy James, Chris O’Dowd, Bill Camp, Graham Greene, Claire Rankin, Joe Keery ja Jeremy Strong. Elokuvassa seurataan Bloomia, joka joutuu FBI-tutkinnan kohteeksi järjestettyään salaisia pokeriturnauksia Hollywood-tähdille, urheilijoille, suurliikemiehille ja Venäjän mafialle.
Elokuvan kuvaukset alkoivat marraskuussa 2016 Torontossa, Kanadassa. Se sai ensi-iltansa 8. syyskuuta 2017 Toronton elokuvajuhlilla. Yhdysvalloissa se sai ensin rajatun ensi-illan 25. joulukuuta 2017, jonka jälkeen alkoi laajempi teatterilevitys 5. tammikuuta 2018. Suomessa elokuva saapui teattereihin 26. tammikuuta 2018. Elokuva sai kaksi Golden Globe -ehdokkuutta vuoden 2018 Golden Globe -gaalassa: parhaasta käsikirjoituksesta ja parhaasta naispääosasta draamaelokuvassa (Chastain).
Rooleissa

| 0 | 1 | 2 |
| --- | --- | --- |
|  Jessica Chastain  | … |  Molly Bloom   |
|       Samantha Isler  | … |  teini-ikäinen Molly Bloom   |
|       Piper Howell  | … |  7-vuotias Molly Bloom   |
|  Idris Elba  | … |  Charlie Jaffey   |
|  Kevin Costner  | … |  Larry Bloom   |
|  Brian d'Arcy James  | … |  Brad   |
|  Chris O'Dowd  | … |  Douglas Downey   |
|  Michael Cera  | … |  Player X   |
|  J. C. MacKenzie  | … |  Harrison Wellstone   |
|  Bill Camp  | … |  Harlan Eustice   |
|  Graham Greene  | … |  Judge Foxman   |
|  Jeremy Strong  | … |  Dean Keith   |
|  Matthew D. Matteo  | … |  Bobby   |
|  Joe Keery  | … |  Cole   |
|  Natalie Krill  | … |  Winston   |
|  Claire Rankin  | … |  Charlene Bloom   |
|  Madison McKinley  | … |  Shelby   |
|  Khalid Klein  | … |  Neal   |
|  Victor Serfaty  | … |  Diego   |
|  Jon Bass  | … |  Shelly Habib   |
Arvosteluja

| 0 | 1 | 2 |
| --- | --- | --- |
Helsingin Sanomat Pertti Avola: 
Hufvudstadsbladet Martina Moliis-Mellberg:
Aiheesta muualla

Molly’s Game Rotten Tomatoesissa. (englanniksi)
Molly’s Game Metacriticissä. (englanniksi)
Morne Diablotinin kansallispuisto

Puistolle nimen antanut Morne Diablotins -tulivuori.
Morne Diablotinin kansallispuisto on luonnonsuojelualue Dominican saarivaltion pohjoisosassa. Se on perustettu vuonna 2000 erityisesti keisariamatsonin ja toisen kotoperäisen papukaijalajin  suojelua varten. Puisto ja siellä sijaitseva vuori ovat saaneet nimensä karibianviistäjän ranskankielisestä nimestä. Vuorten ylärinteitä peittävät pilvimetsät, joissa kasvaa matalakasvuisia puita, kuten klusioihin kuuluva Clusia mangle. Alarinteillä on sademetsää.
Andøyn silta

|  |
| --- | --- |
 Silta kuvattuna Andøyan saarelta.
Ylittää:  Risøysundet
Sijainti:  Andøy, Norja
Siltatyyppi:  teräsbetoninen kotelopalkkisilta
Pisin jänneväli:  110 m
Pituus:  750 m
Alituskorkeus:  30 m
Avattu liikenteelle:  1974
Koordinaatit:  68°57′48″N, 015°38′39″E
Lisää silta-artikkeleitaArkkitehtuurin teemasivulla
Andøyn silta on Nordlandin läänissä, Pohjois-Norjassa sijaitseva teräsbetoninen tiesilta. Se ylittää Risøysundetin Andøyan ja Hinnøyan saarten välillä. Silta on rakenteeltaan jännitetty kotelopalkkisilta ja se avattiin vuonna 1974. Se oli yksi neljästä 1970-luvulla rakennetusta sillasta, jotka rakennettiin yhdistämään Vesterålenin saaret toisiinsa. Yhdessä Tjeldsundin sillan kanssa nämä sillat yhdistävät Vesterålen Manner-Norjaan.
Andøyn sillan kokonaispituus on 750 metriä ja se on 21-aukkoinen. Pisimmän jänteen pituus on 110 metriä ja sillan alituskorkeus 30 metriä.
Aiheesta muualla

Kuvia tai muita tiedostoja aiheesta Andøyn silta Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Andżelika Możdżanowska

| Andżelika Możdżanowska |
| --- | --- |

Euroopan parlamentin jäsen
 2.7.2019–  
Ryhmä:  ECR-ryhmä
Henkilötiedot
Koko nimi:  Andżelika Anna Możdżanowska
Syntynyt: 20. maaliskuuta 1975 (ikä 49) Kępno, Puola
Kansalaisuus:  puolalainen
Tiedot
Puolue:  Laki ja oikeus
 Nimikirjoitus
Andżelika Anna Możdżanowska (s. 20. maaliskuuta 1975 Kępno, Puola) on puolalainen poliitikko. Możdżanowska edustaa Laki ja oikeus-puoluetta. Możdżanowska on toiminut Euroopan parlamentin jäsenenä heinäkuusta 2019 lähtien. Hän edustaa Euroopan parlamentissa konservatiivien ja reformistien ryhmää.
Aiheesta muualla

Andżelika Możdżanowska Euroopan parlamentin jäsenet. Euroopan parlamentti.
Angola Avante

Angola Avante on Angolan kansallislaulu. Se otettiin käyttöön heti Angolan itsenäistyttyä Portugalista vuonna 1975. Kappaleen alkuperäiset sanoitukset ovat portugalin kielellä.
Sanoitukset

Ó Pátria, nunca mais esqueceremos 

Os heróis do quatro de Fevereiro.

Ó Pátria, nós saudamos os teus filhos

Tombados pela nossa Independência.

Honramos o passado e a nossa História,

Construindo no Trabalho o Homem novo,
Angola, avante!

Revolução, pelo Poder Popular!

Pátria Unida, Liberdade,

Um só povo, uma só Nação!
Levantemos nossas vozes libertadas

Para glória dos povos africanos.

Marchemos, combatentes angolanos,

Solidários com os povos oprimidos.

Orgulhosos lutaremos Pela Paz

Com as forças progressistas do mundo.
Aiheesta muualla

Kuuntele Angolan kansallislaulu
Mordechai Eliyahu

Mordechai Eliyahu
Mordechai Eliyahu (hepr. ‏מרדכי אליהו‎; 12. maaliskuuta 1929 – 7. kesäkuuta 2010) oli Israelin sefardijuutalaisten päärabbi vuosina 1983–1993. Hän julkaisi useita kirjoja ja herätti huomiota sotaisilla puheillaan. Hän katsoi kaikkien gazalaisten olevan kollektiivisesti vastuussa Sderotin Qassam-iskuista. Hän kuoli synnyinkaupungissaan Jerusalemissa 81-vuotiaana kesäkuussa 2010.
Andreas Peter Bernstorff

| Andreas Peter Bernstorff |
| --- | --- |

Henkilötiedot
Syntynyt: 28. elokuuta 1735 Hannover, Saksa
Kuollut: 21. kesäkuuta 1797 (61 vuotta) Kööpenhamina, Tanska
Ammatti:  poliitikko
Lapset:  Christian Günther Bernstorff
Sukulaiset:  Johan Hartvig Ernst Bernstorff (setä)
Muut tiedot
Tunnustukset:  Elefanttiritarikunta
Andreas Peter Bernstorff (28. elokuuta 1735 Hannover, Saksa – 21. kesäkuuta 1797 Kööpenhamina, Tanska) oli tanskalainen kreivi ja valtiomies. Hän toimi vuodesta 1773 ulkoministerinä ja pyrki pitämään hyvät välit Venäjään Ruotsin Kustaa III:n mahdollisten laajentumispyrkimysten varalta. Hänet erotettiin 1780, mutta hän nousi uudelleen ulkoministeriksi 1784 ja jatkoi virassa kuolemaansa saakka. Tällä kertaa hän yritti lähentyä Ruotsia, mutta Kustaa III:n sodassa Venäjää vastaan 1788–1790 Tanskan oli vuonna 1773 solmitun liittolaissopimuksen mukaan tultava Venäjän avuksi. Sotaan osallistumista kuitenkin rajoitettiin hyvin vähäiseksi. Vuonna 1794 Tanska ja Ruotsi julistautuivat neutraaleiksi Ranskan vallauskumoussotien puhjettua. Tanskan pysyminen sotien ulkopuolella hyödytti maan taloutta. Sisäpolitiikassa Bernstorff toteutti merkittäviä uudistuksia maatalouteen.
Bernstorffin setä Johan Hartvig Ernst Bernstorff ja poika  Christian Günther Bernstorff toimivat niin ikään ulkoministereinä.
Bertel Thorvaldsenin veistämiä Bernstorffia esittäviä rintakuvia.
Jens Juelin maalaama muotokuva.
Bernstorff ja kruununprinssi Fredrik VI.
Kööpenhaminan Bernstorffsgade on nimetty Andreas Peter Bernstorffin mukaan. Kadun varrella sijaitsee muun muassa kuvassa näkyvä Kööpenhaminan päärautatieasema.
Aiheesta muualla

Kuvia tai muita tiedostoja aiheesta Andreas Peter Bernstorff Wikimedia Commonsissa
Andreas Otterling

| Mitalit> Maa:  Ruotsi.Miesten yleisurheilu.Sisäratojen EM-kilpailut  | Mitalit> Maa:  Ruotsi.Miesten yleisurheilu.Sisäratojen EM-kilpailut  | Mitalit> Maa:  Ruotsi.Miesten yleisurheilu.Sisäratojen EM-kilpailut  | Maa:  Ruotsi> Miesten yleisurheilu. |
| --- | --- | --- | --- |
|  Pronssia | Praha 2015 | pituushyppy |  |
Andreas Otterling (s. 25. toukokuuta 1986 Örebro) on ruotsalainen pituushyppääjä ja kolmiloikkaaja. Pituushypyssä Otterlingin ulkoratojen ennätys on vuonna 2015 Karlstadissa hypätty 806 cm ja sisäratojen ennätys Tukholmassa vuonna 2016 hypätty 812 cm. Otterling edustaa KFUM Örebrota.
Ura

Otterling saavutti pronssia pituushypyssä vuoden 2015 sisäratojen EM-kilpailuissa Prahassa. Hän on osallistunut yksiin ulkoratojen EM-kilpailuihin, vuonna 2012 Helsingissä jääden karsinnassa ilman tulosta. Hänellä on kaksi Ruotsin mestaruutta, yksi kolmiloikasta ja yksi pituushypystä.
Otterling on hypännyt kolmiloikkaa parhaimmillaan ulkoradoilla 16,21 m vuonna 2010 ja sisäradoilla 16,22 m vuonna 2010. Hän keskittyi aiemmin myös kolmiloikkaan, mutta käytyään kesällä 2014 lonkkaleikkauksessa hän on keskittynyt pelkästään pituushyppyyn.
Käännös suomeksi